**Доклад**

Петр Карлович Услар - дагъустандин ч1алар ахтармишай кас.

П.К. Услар зурба Кавказовед, дагъустандин ч1аларай вад ч1ехи манографиядин автор я. И манографияр Услара алатай виш йисан 60-70- йисара арадал гъана.

Ада ихьтин ч1алар ахтармишна:

1. Авар ч1ал
2. Лак ч1ал
3. Хюркили ч1ал
4. Кюре ч1ал
5. Табасаран ч1ал

И ч1аларилай гъейри Услараз абхаз ва чечен ч1аларайни манографияр ава.

П.К. Услар 1816- йисуз Тверской губерниядин Курово т1вар алай хуьре дидедиз хьана. Ада 1836- йисуз кьилин инженерный училище акьалт1арна ва военный инженервилин пешекарвал хкяна.

Са 1837- йисуз Услара вичин пешедай Кавказда кардик квай кьушунра к1валахиз башламишна.

Са 1840-йисуз Услар пачагьдин военный академиядик экеч1на. Ам акьалт1арайдалай гуьгъуьниз Сибирда къуллугъиз башламишна.

1850- йисуз ам элкъвена мад Кавказдиз хтана ва уьмуьрдин эхирдалди адан къуллугъ Кавказдихъ галаз алакъалу хьана.

Вичин гъиле малумат къачудай аслу документ авачиз Услара ч1алар ахтармишиз башламишна. Адан кьилин фикир ам тир хьи, адаз ч1ал халкьдин тарих хуьзвай чешме хьиз аквазвай.

Услара дагълу ч1алар ахтармишиз абхазрин ч1алалай башламишна. И к1валахдив ам Сухумида 1861- йисалай эгеч1на. Тамамдиз ада вичин к1валах абхаз ч1алал са 1862- йисуз Тифлисда давамар хъувуна.

Ругуд гьафтедин къене Услара пуд абхаздихъ галаз са куьруь вахтунда виридалайни четин тир иберийско- кавказдин ч1аларай кьил акъудна. Гьа и йисуз Услар чечен ч1ал ахтармишиз эгеч1на.

Са 1863- йисуз ада чечен ва абхаз ч1алар к1алубдиз гъана, монографияр акъудна. Шифнера адан монографияр илимдин академияда Демидовский премиядиз лайихлу авуна.

1863- йисалай Услара дагъустандин ч1алар ахтармишиз башламишна. И к1валахни ада виридалайни дагъустанда машгьур тир авар ч1алалай башламишна.

 Вичин са кагъазда Услара ик1 кхьенвай: «Авар ч1ал ахтармишиз зун лап ашкъидивди эгеч1най ва и кардин нетижа яз за авар ч1алал грамматикани туьк1уьрнай».

1863- йисан зулухъай Услар лак ч1ал ахтармишунив эгеч1на. Ада Шифнераз кхьей кагъазда ик1 лагьанай: «Гила зун казикумух ч1алал алахъда, ахпа кьуд гьафте арчи ч1алаз бахшда, гуьгъуьнлайни виридалайни михьи тир уракли, дарги ч1аларал алахъда.

1871- йисуз Услара лезги ч1ал ахтармишун акьалт1арна. Гьа и йисан сентябрдиз ада Шифнераз лагьанай: «Куьредин ч1ал ахтармишун фадлай куьтягь хьана, басмадай акъуд тавунвай материал авар ч1алан материалдилай зурбади хьана.

Виридалайни эхирдай ахтармишай ч1ал табасаран ч1ал тир.

Гьа и ч1алан грамматика Усларавай куьтягьиз хьанач.

Услар кечмиш хьайидалай кьулухъ, табасаран ч1ал квачиз амай вири монографияр басмадай акъатна. Адан ирид ч1алай ахтармишай грамматикайри чаз къалурзава хьи, Услар кьет1ен зигьин ва зурба акьул авай кас тирди. Ада илим патал авур к1валах чаз гзаф къиметлуди хьана.

Академик Шифнер себеб яз Усларан к1валахар ч1алан пешекаррал агакьна. И кардин гьакъиндай Шифнер еке къимет гуниз лайихлу я.

Грамматикаяр туьк1уьрун патал Услара сифтени-сифте гьа ч1аларин азбукаяр туьк1уьрна, вучиз лагьайт1а абуруз чпин кхьинар авачир. Инал къведалди, кхьизвай вири материалар араб ч1алалди акъатзавай.

Текстер анализ ийидай вахтунда Услар чкадин кар чидай инсанрал алукьна. Услараз вич ч1аларикай малумат гайи А. Чиркеевскийдиз буржлу яз аквазвай, вучиз лагьайт1а адаз ч1алан такьатар вири хъсандиз чидай. Услараз Чиркеевский хьтин куьмекчи садрани хьайиди тушир. Ада дагъустандин ч1алар дегиш хьунин жигьетдай кьуд важиблу падеж хкяна ( ас. п., ак. п., т. п., г. п.)

Иберийско-кавказ ч1алар ахтармишунин карда Услараз къимет гудайла, кьилиз аламатдин фикир къвезвай. А ч1алар кесиб я лугьун ийизвай фикир гъалат1дин к1валах тир, вучиз лагьайт1а инсанриз а ч1аларикай гьич са чирвални авачир.

Усларан фикирдалди, а ч1алар грамматикадин формайралди девлетлу я, гьик1 лагьайт1а гьа гафарин куьмекдалди жуьреба-жуьре тав ядай фикирар лугьуз жеда.

Регьбер: Герейханован 1 нумрадин юкьван школадин лезги ч1алан ва литературадин муаллим Балиева Нарима Зумрудиновна